הוועדה המשותפת לוועדת הכנסת ולוועדת הכספים לעניין תקציב הכנסת, כנסת 17, פרוטוקול מספר 7, 2006-12-26 12:00

רוחמה אברהם-בלילא: נדבר על זה כשנגיע לסעיף.

גדעון סער: בסדר.

רוחמה אברהם-בלילא: אבי, תמשיך להציג את התקציב.

אבי לוי: למעשה, אתמול סיימתי את הסקירה הכוללת של התקציב שהוצג כאן.

רוחמה אברהם-בלילא: היה ויכוח עם הייעוץ המשפטי לגבי קרן הכנסת.

אבי לוי: נחזור לזה, אבל הגענו לנושא ההוצאות המשרדיות של הסיעות, שגם לגביו היה ויכוח.

גדעון סער: אני רוצה להתייחס לשתי נקודות.

גדעון סער: נקודה הראשונה: שוחחתי אתמול עם מנכ"ל הכנסת וגם גיליתי נכונות להתייחס לנושא קשרי חוץ.

גדעון סער: אני חושב שפרלמנט רציני זה פרלמנט שמקיים דיאלוגים עם פרלמנטים אחרים בעולם.

גדעון סער: אני יודע שזאת גם מדיניותה של יושבת ראש הכנסת.

גדעון סער: בעניין זה, נכון שהיה תת ביצוע בשנת 2006 אבל צריך לזכור ששנת 2006 היתה שנת בחירות.

גדעון סער: כלומר, כל הרבע הראשון היה תפוס על ידי מערכת הבחירות וכמעט כל הרבע השני נתפס על ידי הליך הרכבת הממשלה.

גדעון סער: גם היתה מלחמה.

גדעון סער: אבל, בלתי סביר בעיני שבהיקף כזה של התקציב, נקצץ 20% בנושא זה שהוא בעל חשיבות רבה.

גדעון סער: אתה יודע זאת, אדוני המנכ"ל, מאנשי משרד החוץ.

גדעון סער: הם רואים חשיבות לנושא זה במערכה המדינית שישראל מנהלת.

גדעון סער: כי זה דבר שאין לו תחליף.

גדעון סער: זאת הערתי הראשונה ואני מבקש לתקן את העניין הזה.

גדעון סער: אנחנו מדברים על סעיף 42.

גדעון סער: כעת לעניין הסיעות.

גדעון סער: קראתי את חוות דעתה של היועצת המשפטית.

רוחמה אברהם-בלילא: אני רוצה להעיר.

רוחמה אברהם-בלילא: עד עתה היה אפשר שיהיה קפה בוועדות לכיבוד.

אבי בלשניקוב: אין שינוי בזה.

אבי בלשניקוב: לגבי ועדות הכנסת הכיבוד ממשיך.

יעקב מרגי: מה לגבי המנהלות?

רוחמה אברהם-בלילא: אנחנו מזמינים לוועדות שתייה, אני מדברת על - - -

אבי בלשניקוב: לגבי העובדים, כן, אני עצרתי את זה.

אבי בלשניקוב: אני אסביר: לא מדובר על ישיבות של הוועדה.

אבי בלשניקוב: אני רוצה לעשות הפרדה בין העבודה השוטפת של הוועדות לבין הזמנת שתייה - נקרא לזה אספקת מוצרי שתייה לעובדי הכנסת.

אבי בלשניקוב: הסעיף הזה הגיע בשנה האחרונה לכ-180 אלף שקלים.

אבי בלשניקוב: לפני כמה שנים עשו נוסחה, כמה כוסות קפה, תה, חלב, כפיות, כוסות ומפיות - - -

רוחמה אברהם-בלילא: אתה לא חושב שאם יזמינו מהמזנון זה יעלה פי 7?

אבי בלשניקוב: אני אסביר וגם אומר מה הפיתרון.

אבי בלשניקוב: לפני הרבה שנים נקבעה נוסחה פר עובד.

אבי בלשניקוב: במקביל היתה עוד בעיה.

אבי בלשניקוב: הנהלת הכנסת החליטה לפני הרבה שנים לשפות את העובדים על כך שהם צריכים לקנות שתייה.

אבי בלשניקוב: בעבר היו פתקים.

אבי בלשניקוב: כל עובד היה מקבל פתק שהיה כתוב עליו כוס קפה ואיתו הוא היה הולך למזנון.

אבי בלשניקוב: הנהלת הכנסת החליטה לבטל את זה ואמרה שזה משפיל, ובצדק.

אבי בלשניקוב: מה עשו?

אבי בלשניקוב: הכניסו בהסכם העבודה של עובדי הכנסת – לכל העובדים, גם כאלה שאני קולט היום, יש בתלוש השכר "תוספת פתקים".

אבי בלשניקוב: שאלתי מה זה תוספת פתקים.

אבי בלשניקוב: בהתחלה חשבתי שאם חבר כנסת סער מבקש מהסדרן להעביר פתק לחבר הכנסת אברהם, לתומי חשבתי שזאת תוספת הפתקים.

אבי בלשניקוב: הסבירו לי שתוספת הפתקים היא, שביטלו את הפתקים של השתייה וכל עובד מקבל תוספת פתקים, קרי תוספת שתייה.

אבי בלשניקוב: אגב, זה בנוסף להוצאות האש"ל והכלכלה שהוא מקבל.

אבי בלשניקוב: הרי עובדי המדינה שנמצאים פה בתוך הכנסת, מקבלים תוספת כלכלה ואש"ל עבור ארוחת צהריים וערב.

אבי בלשניקוב: אני גם מסבסד לעובדי הכנסת את האוכל.

אבי בלשניקוב: אגב, בדין ובצדק, מתוך כבוד וההערכה, הם לא יכולים ללכת לפיצוציות ולא למסעדות במרכז העיר.

אבי בלשניקוב: אין בליבי.

אבי בלשניקוב: זאת אומרת, הם מקבלים אש"ל וכלכלה במשכורת ומקבלים תוספת פתקים עבור שתייה.

אבי בלשניקוב: אני מוציא עוד 180,000 שקל, על כך שאני מחלק פה לכל העובדים.

אבי בלשניקוב: קודם כל עשיתי לזה סטופ.

אבי בלשניקוב: אני מאמין בשיטה שנקראת סובסידיה לנזקק.

אבי בלשניקוב: כרגע אני עושה עבודה לא אינטליגנטית, עבודה מאוד פרקטית שהטלתי על מישהו מסוים.

אבי בלשניקוב: היא תסתיים תוך יומיים ואני הולך לתת איפה שצריך.

אבי בלשניקוב: מ-180,000 שקל הגעתי לסכום של 50,000 שקל.

אבי בלשניקוב: כולם ישתו, לכולם יהיה ולא יהיה חיסרון לאף אחד ולא יהיו פה התייבשויות.

אבי בלשניקוב: אגב, אותו דבר עשיתי עם העיתונים.

אבי בלשניקוב: מ-380,000 שקל - כל עובד היה מקבל עיתון עד סוף ימיו.

אבי בלשניקוב: כל עובד משמר או כל עובד הכי זוטר בכנסת, היתה זכאי לקבל עיתון עד סוף ימי חייו, כחלק מהסכמי העבודה.

אבי בלשניקוב: לכן ביטלתי את זה ואמרתי שמי שצריך לקבל עיתון, יקבל כל עוד הוא עובד פה.

אבי בלשניקוב: כל מי שצריך עיתון במסגרת תפקידו, אני אעמוד על כך שהוא יקבל, גם אם הוא יסרב.

גדעון סער: בהחלט שמעתי בקשב רב ובאורך רוח את דברי המנהל הכללי והנה אני חוזר לטיעון שלי בסוגיית הסיעות.

גדעון סער: קראתי את חוות דעתה של היועצת המשפטית, שאם נתמצת אותה עוד יותר, היא אומרת שלשון החוק, כפי שתוקן בקדנציה הקודמת על ידי הכנסת, איננו יכול לכלול את תקציב הסיעות בגדר אותו צוות פרלמנטרי אשר הוגדר בדבר החקיקה.

גדעון סער: חוות הדעת מונחת ואני מנסה להוכיח שהבנתי אותה.

גדעון סער: מצד שני, מנהג נוהג הוא במקומותינו, וכך היה עד היום, שאותו תקציב כן קיים ומכובד וניתן על ידי הכנסת לסיעות השונות.

גדעון סער: כלומר, כאשר היום אנחנו דנים בנושא הזה, לצד תפיסתה המשפטית של היועצת המשפטית, המציאות העובדתית היא שיישום עמדת היועצת המשפטית, תביא לגריעה מכספי הסיעות או לפגיעה בפרקטיקת העבודה של סיעות הכנסת.

גדעון סער: הדרך היחידה ליישב בין שני הדברים האלה היא להשתמש בסמכות של הכנסת לחוקק.

גדעון סער: שכן, לא יכול להיות ספק שאם בסייפת אותו דבר חקיקה יהיה כתוב "לרבות הוצאות סיעה בגובה שלא יעלה על", שחס וחלילה שלא יהיה חשש שאנחנו מעוניינים לשפר את מצבנו אלא רק להגן על את הפרקטיקה הקיימת בחקיקה, הרי אנחנו מסוגלים - - -

רוחמה אברהם-בלילא: למה בחקיקה ולא בתקנה?

נורית אלשטיין: אי אפשר בתקנה כי יש הגדרה בחוק.

גדעון סער: אני מציע הצעה.

גדעון סער: אני רוצה להגיד משהו ברמה הערכית.

גדעון סער: לתקוף את הסיעות ואת המפלגות זה דבר מאוד פופולארי.

גדעון סער: אין דבר יותר טוב מזה.

משה שרוני: פופוליסטי.

גדעון סער: יש כאלה שיגידו פופוליסטי.

גדעון סער: אבל נגיד שמישהו עושה את זה עם כוונות טובות, עדיין הוא פופולארי.

גדעון סער: אם הוא מסתער על המפלגות, גם אם כוונותיו טהורות, הוא הופך לפופולארי.

גדעון סער: גם אם כוונות לא טהורות, הוא הופך לפופולארי.

גדעון סער: במקרה זה, כמובן, אין מחלוקת לגבי הכוונות.

גדעון סער: לעניין זה, צריך להבין.

גדעון סער: תקציב מימון המפלגות נשחק מ-1999.

גדעון סער: אגב, נמצא בפניכם אחד האשמים בפגיעה במפלגות, ותכף אסביר איך, אני רק מזכיר את חטאי.

גדעון סער: מ-1999 ספגו המפלגות סדר גודל של 15% עד 20% שנשחקו.

גדעון סער: בנוסף לכך, במסגרת התכנית הכלכלית של 2003, קוצצה יחידת המימון שקיבלו המפלגות בבחירת המוניציפליות בסדר גודל פחות או יותר זהה, דהיינו, של כ- 20%.

גדעון סער: יש משבר קשה שפוקד בעיקר את המפלגות הוותיקות, שקשור לאותם דינים שהיו קיימים בעבר לפני חקיקת חוק אחר שחוקקה הכנסת.

גדעון סער: הוא אומר שכאשר סיעה מתפלגת, הגוף המתפלג יכול לקחת איתו כסף אבל לא חובות.

גדעון סער: ואז המפלגות ההיסטוריות כמו הליכוד או כמו המפד"ל, וגם מפלגות אחרות - - -

רוחמה אברהם-בלילא: אבל זה תוקן בחקיקה עכשיו שסיעה שמתפלגת- - -

גדעון סער: אבל זה לא רלוונטי למה שהיה.

גדעון סער: אם מחר תהיה התפלגות - - -

משה שרוני: גם אם הליכוד לא היה מתפלג, כמה חובות עוד היו נשארים לכם.

גדעון סער: לא.

גדעון סער: הסיעה הזאת – למה להפריע לי באמצע הטיעון?

גדעון סער: המפלגות, בעיקר המפלגות ההיסטוריות, הן התשתית של הדמוקרטיה שלנו, אלא אם רוצים לחסל את הדמוקרטיה ולעשות משטר של שלטון יחיד, ואז לא יהיה תיווך בין הציבור לבין השלטון.

גדעון סער: לכן, לפני שאנחנו באים להטיל גזירה שהיא גזירה קשה ביותר, לדעתי, אנחנו כוועדת כנסת, מוסמכים לפי תקנון הכנסת להעלות חוקים במישרין לקריאה ראשונה.

גדעון סער: על כן אני גם לא מציע לבטל את זמננו בקריאה טרומית, אלא להנחות את היועצת המשפטית של הוועדה, להכין, אם היא מאוד עסוקה, נגיד עד מחר, ואם אם לא עסוקה עוד היום, הצעה לתיקון אותו סעיף בחוק.

גדעון סער: התיקון לא צריך לכלול יותר מכמה מילים, ובא לציון גואל.

גדעון סער: המשפט מרוצה, הכנסת יכולה להקצות, המפלגות לא נפגעות ובא לציון גואל.

נורית אלשטיין: הדברים האלה נכונים מבחינה זאת שחוות הדעת התייחסה למצב החוקי.

נורית אלשטיין: היא לא התייחסה לשאלה של נחיצות התיקון.

נורית אלשטיין: בא חבר הכנסת סער ואומר: "אני חושב שלגופם של דברים חשוב שתהיה אפשרות לסיעות לקבל את התקציב הזה לצרכים כפי שהיה בעבר.

נורית אלשטיין: זאת שאלה אחרת.

גדעון סער: לא, כפי שהווה, וכפי שמוצע בתקציב שלפנינו.

נורית אלשטיין: כפי שהיה עד כה.

נורית אלשטיין: אני לא רוצה לומר מה מוצע בתקציב כי לטעמי זה לא יכול להיכלל בתקציב.

גדעון סער: אבל זה מוצע.

נורית אלשטיין: זה לא יכול להיכלל בתקציב וזה לא יכול להיות מוצע בתקציב.

נורית אלשטיין: חוות הדעת ניתנה לחשב הכנסת ולא לחברי הכנסת.

נורית אלשטיין: חשב הכנסת, למיטב הבנתי, כפוף לחוות דעת משפטיות, ולכן הוא לא יכול היה לכלול את זה בהצעת התקציב.

נורית אלשטיין: אבל הוא עשה את זה מכיוון - - -

אבי בלשניקוב: אל תכעסי עליו, זאת הוראה שלי.

נורית אלשטיין: כך נהוג, וגם המנכ"ל כפוף לחוות דעת משפטיות ולא יכול לפעול אחרת.

נורית אלשטיין: אני רק רוצה שתביאו בחשבון את הדברים הבאים: התיקון שהוכנס ב-2004, כאשר במקום תקציב לשירותים טכנים - אגב, בהצעת החוק נכללה הרובריקה של תקציב שירותים טכניים, שאילו היתה נשארת על מכונה, יכול להיות שממנה היתה נשאבת היום הסמכות לתקצב במסגרת התקציב.

נורית אלשטיין: ההיסטוריה היא חשובה, היא חשובה בכל גיל.

נורית אלשטיין: היא אמורה למקד משהו.

נורית אלשטיין: לא בכדי, אגב, זה הוצע, וכרגע לא מדובר יותר בתקציב שירותים טכניים אלא בתקציב שניתן לסיעות לתשלום עבור משכורתו של הצוות הפרלמנטרי.

נורית אלשטיין: בכך, אני חייבת לומר, יש סטייה מסוימת מחובת השוויון.

נורית אלשטיין: למה?

גדעון סער: נגיד שאת צודקת.

גדעון סער: נניח שנצליח לגייס 61 חברי כנסת?

נורית אלשטיין: כרגע, אם אתה מציע לתקן - - -

גדעון סער: את רצית להגיד בג"צ וגמן, אמרתי לך 61 ופתרתי את הבעיה?

נורית אלשטיין: לא, אתה צריך להבין שכאן אני משדרגת את בעיית השוויון, ואתה מבין על מה אני מדברת.

גדעון סער: אני חולק עלייך.

נורית אלשטיין: אתה יודע למה?

נורית אלשטיין: משום שזה לא ניתן לסיעות מחוץ לכנסת, זה רק ניתן לסיעות שנבחרו.

נורית אלשטיין: זאת אומרת, חוק מימון מפלגות הוא כללי.

נורית אלשטיין: כאן אנחנו נתנו גם לצוות הפרלמנטארי וגם לטובת הוצאות נוספות.

גדעון סער: גברתי היועצת המשפטית, אני רוצה להגיד לך משהו.

גדעון סער: אותו דבר היה קורה אם היינו מחליטים על הגדלת מימון המפלגות.

גדעון סער: הגדלה ישירה של מימון מפלגות יכולה התה להעלות את הטענה הזאת.

גדעון סער: אני לא מקבל את טענתך בהכרח, אבל, נגיד שאני מקבל את טענתך, יוצא מזה שעל מנת להתגבר על הקושי אשר אותו את מעוררת, בהנחה שהקושי שאת מעוררת הוא נכון, הפיתרון הוא 61 חברים אשר יתמכו בדבר החקיקה.

נורית אלשטיין: בסדר, אתה רוצה ללכת על סעיף 4 לחוק יסוד הכנסת, זה בסדר.

גדעון סער: אני הולך לשיטתך.

נורית אלשטיין: אני חושבת שצריך לשים את הדברים על השולחן.

יעקב מרגי: שמנו אותם על השולחן, קיבלנו את הצעתך אבל הוא פותר את הפגם.

יעקב מרגי: את לא מנסה לשכנע אותו בנחיצות, נכון?

נורית אלשטיין: חובתי להביא בפני חברי הכנסת שיש בעיה גם בתיקון חקיקה.

גדעון סער: אבל גם קיצצתי למפלגות שהיו בכנסת ברבות השנים.

גדעון סער: הגברתי את השוויון.

נורית אלשטיין: זה אם אתה רוצה לומר - - -

גדעון סער: הגברתי את השוויון.

גדעון סער: אני חתרתי לשוויון בכל מאודי בשנים האחרונות.

מאיר פרוש: אני חושב שגדעון צודק.

מאיר פרוש: אני תומך בעמדה של גדעון בשני החלקים.

מאיר פרוש: אני לא יודע אם העמדה של היועצת המשפטית היא אכן נכונה, אבל וודאי שלשיטתה, הדרך שגדעון מציע היא נכונה.

מאיר פרוש: אני מבקש, לפחות, שתהיה הסכמה, שעד שאנחנו מסיימים את החקיקה, ויכול להיות שלא נסיים אותה עד ה-1 בינואר, שנוכל לפעול בינואר כפי שפעלנו עד עכשיו.

מאיר פרוש: שלא נהיה במצב שבו לא נוכל לפעול.

יעקב מרגי: שמעתי את דבריה המלומדים של היועצת המשפטים וקטונתי לחלוק עליה.

יעקב מרגי: אכן אני צריך להתייחס להערתה שיש פגם בנושא ושצריך לתקן את זה.

יעקב מרגי: טוענת היועצת המשפטית שלא יהיה שוויון ושנפגע בערך השוויון, לעומת אלה שלא נבחרו.

יעקב מרגי: בהרבה תחומים חוק יסוד הכנסת פוגע באלה שלא נבחרו.

יעקב מרגי: המפלגות שנבחרות אכן ממשיכות ליהנות מיחידות מימון.

יעקב מרגי: הרי בבסיס הטענה שלך, שזה כביכול עוקף חוק מימון מפלגות.

יעקב מרגי: מפלגה מתוקצבת בשוטף, מי שלא נבחר לא מתוקצב בשוטף.

יעקב מרגי: קטונתי, אבל לדעתי זה ניתן לפתרון ואני חושב שיש ללכת להצעה של חבר הכנסת גדעון סער ולהביא תיקון חקיקה כמה שיותר מהר.

משה שרוני: אני לא תופס.

משה שרוני: שמים בתוך את הגולאש ואת הצ'ורבה ביחד.

משה שרוני: מה זה מפלגות?

משה שרוני: אני סיעה כאן, עובד כאן מהבוקר עד הערב.

משה שרוני: אני לא עושה תעמולה של המפלגה, אני עושה עבודה למען עם ישראל כסיעה ולא כמפלגה.

משה שרוני: ואם אני מכנס את הסיעה פעם בשבוע, סך הכל כמה זה?

משה שרוני: בושה וחרפה.

משה שרוני: אני לא מפלגה כאן.

משה שרוני: אני סיעה בתוך הכנסת וחבר כנסת.

משה שרוני: תפסיקו לבלבל שזה לא חוקי, פרשנות כן או לא, הכל בבל"ת.

משה שרוני: אל תמציאו כאן דברים שלא יהיו.

משה שרוני: ואם צריך, נעשה חוק תוך 48 שעות.

משה שרוני: אם רוצים חוק, נעשה חוק.

משה שרוני: אנחנו מחוקקים את החוקים ולא אתם.

משה שרוני: הבנת?

משה שרוני: זהו.

גדעון סער: אני רוצה להעיר לדבריה של היועצת המשפטית דבר, שעולה מדבריו של חבר הכנסת שרוני.

גדעון סער: יש דבר שנקרא אבחנה מותרת.

גדעון סער: דהיינו, מקום שמפלגה שאיננה מיוצגת בכנסת ואין לה פעילות פרלמנטרית ואותו דבר הוא מוגבל לגדר הפעילות הפרלמנטארית - הוצאות הסיעה במסגרת מה שמוצע כאן לפעילות השוטפת, אין ספק שזאת שונות רלוונטית, שלשיטתי לא מצריכה 61.

גדעון סער: מאחר ואני רוצה ללכת לחומרה, אני בכל זאת אנסה לגייס 61.

אסתרינה טרטמן: אני חייבת להודות הקשבתי בקשב רב לדבריה של היועצת המשפטית ולדבריו של חבר הכנסת סער.

אסתרינה טרטמן: אפילו נהניתי.

אסתרינה טרטמן: הרגשתי דיון מקצועי של אנשי מקצוע, אנשי חוק, עורכי דין.

אסתרינה טרטמן: חשבתי שאתם נהנים מזה ואני מפרגנת לכם.

אסתרינה טרטמן: ראיתי בעיניי את גדעון עומד עם הגלימה ונואם.

אסתרינה טרטמן: אני אומרת את הדברים מזווית אחרת לגמרי.

אסתרינה טרטמן: אני לא שייכת לעולם שלכם, באתי מעולם אחר שבו המספרים יותר מדברים אלי מאשר המילים של החוק.

אסתרינה טרטמן: התפקיד של כולנו לעשות הלימה בין המילה הכתובה מבחינה משפטית לבין המספרים.

אסתרינה טרטמן: אני באה מזווית ראיה תמימה והגיונית.

אסתרינה טרטמן: יש אבחנה מהותית, גם בבית הזה, במינוחים.

אסתרינה טרטמן: בבית הזה אנחנו נקראים סיעה ולא מפלגה.

אסתרינה טרטמן: מאיפה זה בא?

אסתרינה טרטמן: למה אומרים חברי סיעה ולא חבר מפלגה?

אסתרינה טרטמן: מדוע יש אבחנה ברורה בין ראש סיעה למנכ"ל מפלגה.

אסתרינה טרטמן: יש דברים מוגדרים שהמפלגה עושה בחוץ לקידום ענייניה, ואלה שנבחרו הם בצד השני, הם אלו שנבחרו לייצג ציבור הבוחרים כדי לעשות בדרך של חקיקה לטובת עם ישראל.

אסתרינה טרטמן: אני מנסה לשים את הפוקוס על השוני בין סיעה למפלגה.

אסתרינה טרטמן: בסופו של דבר, כל החוקים שאת נצמדת אליהם בצדק, גברתי עצת המשפטית, נחקקים בבית הזה והאמירות האלה הן אמירות שיצאו מהבית הזה.

אסתרינה טרטמן: אני מניחה שגם המושגים סיעה מול מפלגה, באו ממשהו שיש ב היגיון.

אסתרינה טרטמן: לכן אין לי ספק שזאת הדרך הנכונה לעשות את המשמעות של הסיעות לבין מימון מופלגות.

נורית אלשטיין: השאלה מה עוצמת האבחנה, איך אתה עושה אתה כדי לא לפגוע בשוויון.

אסתרינה טרטמן: עצם העובדה שקיימת אבחנה חשובה להבנה.

אסתרינה טרטמן: כולנו יודעים למה יש יועצת משפטית לכנסת.

אסתרינה טרטמן: כדי לתמוך, גם עם הערות והארות, אבל לתמוך ולא לצאת באמירות, כמו שנאמרו אתמול: "אתם עושים דברים לא חוקיים".

אסתרינה טרטמן: אני יודעת שזאת לא היתה הכוונה שלך במסר, אבל זה מה שיצא מהדברים.

אסתרינה טרטמן: זה פוגע בנו, זה פוגע בבית הזה.

אסתרינה טרטמן: כשיש פה תקשורת ונשמעת אמירה כזאת, למחרת זאת כותרת.

אסתרינה טרטמן: הכותרת הזאת עושה, שלא בצדק, נזק וגועל נפש למה שנעשה פה בבית, ועל זה צריך לתת את הדעת.

אבי בלשניקוב: כשפתחתי את עיתוני הבוקר, הרגשתי תחושה מאוד לא טובה.

אבי בלשניקוב: בסך הכל הכנסת מביאה בשורה לציבור.

אבי בלשניקוב: אנחנו מחזירים 25 מיליון שקלים.

אבי בלשניקוב: אנחנו המשרד הממשלתי היחיד שמגיש תקציב קטן יותר משנה שעברה, שזה כולל את הטייס האוטומטי וכולל את הכל.

אבי בלשניקוב: ומה אנחנו מקבלים?

אבי בלשניקוב: קרנות בלתי חוקיות ותקציב הכיבוד של הסיעות.

אבי בלשניקוב: אני גם מוחה על הסגנון אבל זה חלק מההווי של הבית.

אבי בלשניקוב: גברתי יושבת ראש הוועדה, ביני ובין היועצת המשפטית אין שום מחלוקת.

אבי בלשניקוב: היועצת המשפטית ואני עובדים בהרמוניה מופלאה, הלוואי בכל משרד ממשלתי.

אבי בלשניקוב: אני רוצה להגיד לכם איך משרדים אחרים התמודדו עם השאלה של הכיבוד בסיעות.

אבי בלשניקוב: לגבי סוגיית הכיבוד.

אבי בלשניקוב: אני יכול לומר לכם שלשרים בממשלת ישראל יש חוברת זכויות וחובות.

אבי בלשניקוב: לשרים לסגני שרים ולמנכלים בשרות המדינה יש חוברת זכויות וחובות.

אבי בלשניקוב: למשל, יש שם את סוגיית הכיבוד.

אבי בלשניקוב: איך פתר החשב הכללי את הסוגיה הזאת?

אבי בלשניקוב: כאשר שר או סגן שר, למשל, מקיים פגישת עבודה במסגרת תפקידו כשר, והוא נדרש לשתיה, אפילו לאוכל, אפילו לסטייק אנטרקוט, על הקבלה הוא כותב: "במסגרת תפקידו".

אבי בלשניקוב: כמובן שאם השר יושב עם מזכיר סניף הליכוד - - -

נורית אלשטיין: הם מקבלים את זה מסעיף קשר עם הציבור.

אבי בלשניקוב: לא, לא, לא מקשר עם הציבור.

אבי בלשניקוב: גברתי, היועצת המשפטית, כאשר שר מגיש את החשבון והוא יושב עם מזכיר סניף ש"ס בקדימה, או מזכיר סניף הליכוד בדימונה, אז כמובן שהוא לא מגיש את הקבלה כי זה לא ראוי, כי זה לא נכון.

אבי בלשניקוב: אבל במסגרת תפקידו הוא מציין זאת.

אבי בלשניקוב: אותו דבר אנחנו יכולים לעשות פה.

אבי בלשניקוב: אם יש ישיבת סיעה שדנה בניהול הבית או בנושא ניהול הפרלמנט, בנושא הצעות של הבית, אז הקבלה, לצורך העניין, היא הוצאות כיבוד במסגרת ענייני הפרלמנט והכנסת.

אבי בלשניקוב: יירשמו לי על הקבלה במסגרת ענייני הכנסת.

אבי בלשניקוב: אם יושבת סיעת קדימה ודנה לגבי המשבר התקציבי של המפלגה או פעילות מפלגתית כזאת או אחרת, כן מפקד או לא מפקד, אז לא תהיה פה חשבונית, ואם תהיה פה חשבונית זאת עבירה.

אבי בלשניקוב: אם שר בממשלת ישראל יושב עם מזכיר סניף וכותב: ישבתי עם שגריר", זאת עבירה.

אבי בלשניקוב: צריך לסמוך על כולם.

אבי בלשניקוב: גברתי היועצת המשפטית, הלוואי שיהיו עוד רבים כמוך, כי את לא פוחדת, ואת אומרת אל כל מה שבדעתך, וזה בסדר גמור, אבל יש גם את שביל המלך ויש את העבודה השוטפת היום יומית.

אבי בלשניקוב: גדעון סער, אני חושב שהרעיון שלך ללכת לחקיקה הוא לא רעיון טוב.

אבי בלשניקוב: אז אני כבר רואה מה יהיה מבחינת הכנסת.

אבי בלשניקוב: תוך יומיים הצעת חוק – הגישה שלי היא, שלא שכולם גנבים ושכולם שודדים.

אבי בלשניקוב: אני, כמנכ"ל הכנסת, מנחה את חשב הכנסת, לכבד חשבוניות אך ורק שכתוב עליהן: "ישיבת סיעה" או "ישיבה במסגרת ענייני הכנסת" וחותם על זה מנהל הסיעה, וחתימה שלו מחייבת והיא ראייה בבית משפט.

אבי בלשניקוב: ואם אני אדע שהיתה שם ישיבה שלא קשורה לענייני הכנסת, אז זה לא תקין, נקודה.

אבי בלשניקוב: זה הכל, פשוט מאוד.

גדעון סער: הוא עשה אבחנה מעניינת.

נורית אלשטיין: גדעון, אתה בוודאי יכול לשער שידעתי את האבחנה הזאת.

גדעון סער: אני לא חשבתי על זה קודם.

נורית אלשטיין: אני חשבתי על זה מאוד.

נורית אלשטיין: זה לא שזה נובע מהחוק אלא זה נובע הפוך.

נורית אלשטיין: אילו אבי בלשניקוב היה חופר קצת בחוות הדעת, הוא היה יכול לראות שיש פער בין הצעת החוק לבין החוק.

נורית אלשטיין: בהצעת החוק הכוונה היתה דווקא לעגן את תקציב השירותים הטכניים, ולא כך זה חוקק.

נורית אלשטיין: לאמור, התיקון שנעשה ב-2004 – וזאת הבעיה, כי הממשלה לא עובדת על פי חוק מימון מפלגות.

נורית אלשטיין: הממשלה עובדת על פי חוק נכסי המדינה.

נורית אלשטיין: ה"שפיל" שם הוא הרבה יותר.

נורית אלשטיין: ההשוואה לממשלה היא לא ממן העניין.

נורית אלשטיין: אולי תקנו את החוק בשביל הממשלה, אבל מה שמונח בפני הכנסת זה חוק מימון מפלגות.

נורית אלשטיין: חוות הדעת התייחסה לחוק מימון מפלגות.

נורית אלשטיין: על פי חוק מימון מפלגות אי אפשר לתקציב את הנושא הזה מכיוון שלא רק שאין לו סעיף מסמיך אלא הוא נוגד את חוק מימון מפלגות.

נורית אלשטיין: חוות הדעת הזאת, אגב, ניתנה לחשב, ולא בכדי.

אבי בלשניקוב: חוות הדעת המשפטית ניתנה גם לי.

נורית אלשטיין: עדיין לא סיימתי.

נורית אלשטיין: היא ניתנה לחשב וזה אומר שהחשב לא יכול להעלות בהצעת תקציב דבר שאין לו מקור חוקי.

נורית אלשטיין: זה מה שאני אומרת.

נורית אלשטיין: פירוש הדבר, שאם לא יתוקן החוק, ואתה עומד על מה שאמרת, אתה מזמין עתירה שהיא נגדך.

נורית אלשטיין: העתירה הזאת לא תסתיים – תראה, אנחנו מנסים היום ליצור שביל זהב.

נורית אלשטיין: מקובלים עלי דברים ששמעתי לא פעם מחבר הכנסת גדעון סער, שבבית הזה מגיעים להסכמות.

נורית אלשטיין: ההסכמות לא רק בין חברי הכנסת לבין עצמם אלא הרבה פעמים הם כוללים גם אנשים שמספקים שירותים לכנסת.

נורית אלשטיין: יש דברים שאפשר ויש דברים שאי שאפשר.

נורית אלשטיין: חוות הדעת הזאת היא חד משמעית.

נורית אלשטיין: להזמין עתירה בנסיבות כאלה – חכה, אל תתלהב.

נורית אלשטיין: חוות הדעת הזאת ניתנה עם הרבה מחשבה ולא בכדי היא קצרה.

נורית אלשטיין: היא קצרה כי צפתה את האפשרות לתקן.

נורית אלשטיין: חשבתי שזה נכון יהיה - - -

גדעון סער: החלק הזה נמסר בתמצית.

נורית אלשטיין: נכון.

נורית אלשטיין: חבר הכנסת סער מכיר אותי לא מהיום ולא בכדי הוא גם חייך בזוויות פיו, כי הוא יודע שזה מכוונת מכוון.

נורית אלשטיין: לא רציתי לגולל עלינו עתירות.

נורית אלשטיין: אני לא חושבת שהדרך היא לפנות מכאן לבתי המשפט אבל זה מה שיהיה וזה בעצם מה שאתה אומר.

נורית אלשטיין: לתת היום הוראה נוגדת לחשב - - -

מאיר פרוש: יש לי שאלה.

נורית אלשטיין: רק רגע.

מאיר פרוש: אי אפשר לשאול אותך שאלה?

מאיר פרוש: זה חוזר על עצמו עם אבי.

מאיר פרוש: זה לא יכול לעבוד ככה, זאת לא תורה מסיני.

מאיר פרוש: אני לא אשאל עכשיו כי עכשיו יש לנו את הר סיני מדבר.

מאיר פרוש: באמת, יש שאלה.

רוחמה אברהם-בלילא: אז בבקשה תשאל.

מאיר פרוש: אני לא שואל כי היא אומרת תורה מסיני עכשיו.

מאיר פרוש: זה לא יכול לעבוד ככה.

מאיר פרוש: עצם התחושה שהיא לא נותנת לשאול שאלה.

רוחמה אברהם-בלילא: הפסקת אתה באמצע משפט.

מאיר פרוש: אז מה יש?

מאיר פרוש: אנחנו כולנו יודעים מה היא רוצה לומר כולל החיוכים של גדעון סער.

יורם מרציאנו: כשאלוהים נתן תורה בסיני - - -

מאיר פרוש: אני לא מקבל את התורה שלה.

רוחמה אברהם-בלילא: תמשיכי בבקשה.

נורית אלשטיין: מכל מקום, להזמין עתירה בנסיבות כאלה זה להזמין עתירה נגד מנהלת הכנסת.

נורית אלשטיין: אני רוצה שתבין את העניין.

נורית אלשטיין: חברי הכנסת לא יכולים לרפא את הפגם הראשוני, אלא בתיקון חקיקה.

אבי בלשניקוב: שאלה.

אבי בלשניקוב: והיה ואני מוחק את הסעיף הזה מספר התקציב ומתקצב אותו אפס.

אבי בלשניקוב: מתקיימת ישיבת סיעת הליכוד, הם מזמינים כיבוד לישיבה בענייני הכנסת.

אבי בלשניקוב: אני מקבל את החשבון, אני יכול לשלם אותו או לא?

נורית אלשטיין: לא, הרי זה מה שנאמר.

נורית אלשטיין: הדוגמאות לא מסייעות לנו.

אבי בלשניקוב: מה עם החשמל?

אבי בלשניקוב: מה עם המיזוג?

נורית אלשטיין: תראה, אתה רוצה שנגיע לקיצוניות?

יורם מרציאנו: קחו לנו את החשמל, את המים, את החדרים, את מכונות הצילום, קחו את הנשמה.

אבי בלשניקוב: אני מודיע לכם חברי הסיעות, אני מעביר לכם חשבונית על סולר של החימום, כדי שלא תהיה נגדי עתירה שאני מחמם אתכם.

מאיר פרוש: לא היתה תשובה לשאלה של אבי.

מאיר פרוש: זה מוביל אותנו לקיצוניות, אבל אין תשובה.

נורית אלשטיין: זה לא נאמר.

מאיר פרוש: זה הוביל אותנו לקיצוניות, אבל אין תשובה.

יורם מרציאנו: שזה לא יישמע, חלילה, כדרישה.

יורם מרציאנו: למשל בכנסת ישראל יושבי ראש ועדות מקבלים תוספת של 5% ויושבי ראש הסיעות לא מקבלים את זה, וטוב שכך.

יורם מרציאנו: אני, חלילה, לא רוצה שייווצר פה משהו אחר.

יורם מרציאנו: כיושב ראש סיעה שעובד רק חודשיים, אני רוצה להגיד לך שזה תפקיד שוחק.

יורם מרציאנו: עובדים קשה לא פחות מכל ועדה אחרת, אולי יותר מכל ועדה אחרת.

יורם מרציאנו: עכשיו את רוצה לשחוט לנו את מה שנשאר לנו.

יורם מרציאנו: לקחת את השטיח הזה ולהגיד: "עכשיו גם אין לכם שום פעולות".

יורם מרציאנו: אני, בתפקידי כיו"ר סיעה, חייב לארח במסגרת הסיעה.

יורם מרציאנו: אני מארח אנשים.

יורם מרציאנו: איך אני אתייחס אליהם?

יורם מרציאנו: זה עסק פרטי של אבא שלי?

יעקב מרגי: למה יש תקציב דף לבוחר לחבר הכנסת.

יעקב מרגי: דף לבוחר זה גם עוקף מימון מפלגות.

נורית אלשטיין: הרבה פעמים, כשנעשות פעולות בשוליים הן לא מנקרות עיניים ואז ממילא, בדרך כלשהי - - -

יורם מרציאנו: מה מנקר עיניים?

יורם מרציאנו: ריבונו של עולם, אני מנסה להסתכל על הקדרה הזאת שמנסים להוריד אותה, לראות מה מנקר עיניים, ולא מצאתי את ניקור העיניים.

נורית אלשטיין: אילו היה מדובר על תה וקפה לא היה מדובר על קרוב 400,000 שקל.

נורית אלשטיין: מדובר על סיורים, מדובר על שליחת אנשים לחו"ל על חשבון הכנסת.

נורית אלשטיין: אנחנו לא מדברים - - -

אבי בלשניקוב: היועצת המשפטית, את צודקת.

אבי בלשניקוב: אני מגביל בזה הרגע.

אבי בלשניקוב: כיבוד ושתייה.

אבי בלשניקוב: אני לא מממן להם סיורים.

מאיר פרוש: ואם אני רוצה לסייר עם אסתרינה טרטמן בעוקף ירושלים, אסור לי?

אבי בלשניקוב: לגבי חו"ל את צודקת.

יורם מרציאנו: ואם אנחנו יוצאים לסיור של הסיעה בלוד ואנחנו מבקשים אוטובוס.

יורם מרציאנו: הרבה פעמים הביטחון לא מסכים שנבוא ברכבים פרטיים.

יורם מרציאנו: מה את רוצה שאני אעשה?

יורם מרציאנו: שאני אפיל את זה על העירייה שאין לה כסף?

נורית אלשטיין: זה לא יכול להיות דבר כזה, אבי, כיוון שאתה עושה דבר לא נכון.

נורית אלשטיין: כאשר יש לך אפשרות ללכת בדרך המלך – מה אתה בעצם אומר לי?

נורית אלשטיין: שאתה לא מוכן להתמודד עם אנשים בחוץ שילעיזו על דבר שאתה מאמין שהוא אמיתי?

נורית אלשטיין: אם אתה מאמין שהוא אמיתי, תתקן את החוק.

רוחמה אברהם-בלילא: ואם הוא יתקן את החוק אז תאפשרי לכל הוועדות?

נורית אלשטיין: אין בעיה.

נורית אלשטיין: לתקן את החוק אפשר, הסכמתי עם גדעון.

נורית אלשטיין: אתה בעצם אומר: "בואי נגמור בתוך הבית כדי שבחוץ לא ידעו".

נורית אלשטיין: אבל אם אתה מאמין במה שאתה אומר - - -

אבי בלשניקוב: בואי נביא קריטריונים.

נורית אלשטיין: זה מה שאתה אומרת.

נורית אלשטיין: אמרת: "יתקפו אותנו עכשיו".

נורית אלשטיין: למה שיתקפו?

נורית אלשטיין: הרי אם זה דבר תקין, למה שיתקפו?

נורית אלשטיין: תבטל את החוק ולך בדרך המלך.

רוחמה אברהם-בלילא: כתוצאה מההחלטה עלול להיווצר קושי מהותי בתפקוד.

רוחמה אברהם-בלילא: יש כאן טענה מוצדקת.

רוחמה אברהם-בלילא: אם כך, תחייבי על הכל, לא רק על הכיבוד והשתייה.

רוחמה אברהם-בלילא: מצד שני, יכול מאוד להיות שהיתה קיצוניות בצד השני וסיעות השתמשו בסעיף הזה לצאת לסיורים וכדומה.

רוחמה אברהם-בלילא: לכן אני חושבת שמלבד התיקון של החוק, שצריך לחשוב עליו, צריך לתת את הדעת מה מותר ומה אסור במסגרת החוק הקיים.

רוחמה אברהם-בלילא: למשל: על פי הסעיף הזה אסור לנסוע לחו"ל, אסור לצאת לסיורים, אסור להזמין כיבוד ושתייה.

רוחמה אברהם-בלילא: למה אי אפשר לעשות את זה?

אבי בלשניקוב: אומר החשב שאף פעם לא היה חו"ל.

אבי בלשניקוב: עוד מעט זה ייצא החוצה, אף פעם לא היה חו"ל.

נורית אלשטיין: לא נסעו לסיורים?

נורית אלשטיין: סליחה, איך נסעו מנהלי סיעות לחו"ל על חשבון הכנסת?

אבי בלשניקוב: לא מהסעיף הזה.

נורית אלשטיין: על חשבון מי?

אבי בלשניקוב: הכנסת.

נורית אלשטיין: מה זה על חשבון הכנסת?

אבי בלשניקוב: גברתי היועצת המשפטית, אני לא הייתי פה.

אסתרינה טרטמן: אבל זה לא קשור לתקציב הסיעות.

נורית אלשטיין: החשב בעצם אומר שזה לא שהכנסת לא שילמה, אלא שבנוסף לסעיף הזה, הוא גם שילם את הנסיעות לחו"ל.

רוחמה אברהם-בלילא: זה לא הסעיף שאנחנו מדברים עליו.

גדעון סער: יכול להיות שמישהו מהצוות של הכנסת ייסע למקום כלשהו - - -

נורית אלשטיין: זה לא עובד של הכנסת.

נורית אלשטיין: מנהל סיעה הוא לא מהצוות של הכנסת.

גדעון סער: זה לא קשור לדיון ואל תכניסי דבר שלא מן העניין.

יורם מרציאנו: אני מציע לחבריי חברי הכנסת וליושבת הראש, עם כל הכבוד ליועצת המשפטית, להוריד את העניין מסדר היום משום שמה שמנסים לעשות זה לומר ברמיזה שלקראת 2007 נושא של סיעות בכנסת ישראל הוא דבר שלא צריך אותו.

יורם מרציאנו: אולי צריך לבטל את המוסד הזה של סיעות.

יורם מרציאנו: אנחנו נהיה מפלגה, נתכנס בבית המפלגה ושם נעשה את הישיבות.

יורם מרציאנו: אם מגיעה לפה המועמדת החדשה לנשיאות צרפת - - -

מאיר פרוש: על השטיחים החדשים אפשר לצעוד?

יורם מרציאנו: לפני שבועיים התארחה פה המועמדת לנשיאות צרפת.

יורם מרציאנו: היא ביקשה להיות אורחת של סיעת העבודה.

יורם מרציאנו: גם מבחינת כבודה של הכנסת, אם אני, כסיעה, מארח בכנסת אורח מהמפלגה המקבילה שלי בצרפת, אני לא אהיה מסוגל להקצות לה כוס קפה או כיבוד?

יורם מרציאנו: אני חושב שמפאת כבודה של הכנסת צריך בכלל להוריד את זה מסדר היום, כי בסופו של דבר זה פוגע גם בך, גברתי היועצת המשפטית, כי בסופו של דבר את מייצגת גם את כנסת ישראל.

יורם מרציאנו: לגבי נסיעות לחו"ל, אני מסכים איתך וצריך לקטוע את זה, אסור שזה יהיה.

יורם מרציאנו: רוצים לנסוע לחו"ל יש מפלגות.

מאיר פרוש: אומר החשב שזה לא קרה.

נורית אלשטיין: זה לא חשוב, זה בא מתקציב אחר, זה אותו דבר.

אסתרינה טרטמן: מה זה קשור לסיעות?

אסתרינה טרטמן: אם הכנסת אפשרה למישהו לנסוע - - -

רוחמה אברהם-בלילא: יורם ברשות דיבור.

יורם מרציאנו: אני אומר לך, כיושב ראש חדש, שמתחיל ללמוד את העניין, אני לא חושב שהבזבוזים שם הם גדולים.

יורם מרציאנו: הסיעות עובדות מאוד קשה.

יורם מרציאנו: האנשים בתוך הסיעות עובדים מאוד קשה.

יורם מרציאנו: מספיק להוציא לנו את השם – בכלל, כל מי שרואה מעבר לזכוכית חושב שפה כולם אוכלי חינם, לא עושים כלום וכל היום מנצלים את הכנסת.

יורם מרציאנו: הרי אם תעשי השוואה בין פרלמנטים בעולם מול מה שקורה בכנסת ישראל, אנחנו דוגמה טובה לציבור.

יורם מרציאנו: מתנהגים בצורה מכובדת בכל מה שקשור לכספי ציבור.

יורם מרציאנו: אנחנו מוציאים מעט מאוד לעומת מה שמוציאים בפרלמנטים בעולם.

יורם מרציאנו: לא נותנים לנו מספיק כלים שנוכל להתמודד מול עבודת הכנסת.

יורם מרציאנו: כל שבוע רועש וגועש ואנחנו לא מצליחים להגיע לכל הדברים.

יורם מרציאנו: אם עכשיו תיקחי גם את העניין הזה מאיתנו – שאגב, אני גם לא מבין, גברתי היועצת, מה?

יורם מרציאנו: עד היום?

יורם מרציאנו: כולם פה היו פושעים?

יורם מרציאנו: כולם פה עברו על החוק?

יורם מרציאנו: עד היום הכל היה פה ב"שלוף"?

יורם מרציאנו: כל יושבי ראש הכנסת?

יורם מרציאנו: כל היועצים המשפטיים?

יורם מרציאנו: הדברים האלה היו נהוגים פה במשך שנים.

יורם מרציאנו: עכשיו באנו לשנות את כל סדרי בראשית?

יורם מרציאנו: מה קרה?

יורם מרציאנו: עם כל הכבוד, יש פה נוהל קבוע של הכנסת במשך הרבה מאוד שנים.

יורם מרציאנו: אני יודע שקיצצו בתוך הסיעות.

יורם מרציאנו: אפשר לשקול דברים, אבל לבוא ולבטל את כל הנושא של תקצוב הסיעות, כהחלטה, ולספר לי שזה נוגד את החוק - במקומך הייתי עושה משהו אחר.

יורם מרציאנו: אם עד עכשיו כולם פה עברו על החוק, אולי כדאי שיבדקו למה פה כולם עברו על החוק.

יורם מרציאנו: אני רוצה לפעול רק על פי חוק.

יורם מרציאנו: עוד דבר פוליטי, ואני איש פוליטי: כל סיעה, בסופו של דבר, היא גם גוף פוליטי, אני מסכים איתך.

יורם מרציאנו: אבל היום להטיל עלי כזה עונש, זה מבחינתי להטיל גזר דין מוות על סיעת העבודה.

יורם מרציאנו: לא נוכל לעמוד בזה.

יורם מרציאנו: אני אומר את זה באופן חד משמעי.

יורם מרציאנו: אני בטוח שאותו דבר בסיעת הליכוד.

יעקב מרגי: גם אנחנו לא נצליח לעמוד בזה.

יורם מרציאנו: אני אומר לך שאת תכניסי את כולנו לסחרור כזה שלא נדע איך לצאת ממנו.

יורם מרציאנו: אני מציע לך למצוא את הדרכים החוקיות איך לעשות את זה כי בסופו של דבר הבית הזה הוא המחוקק.

יורם מרציאנו: לא להקשות, בואי תקלי.

גדעון סער: אני רוצה לשאול את היועצת המשפטית שאלת הבהרה, בעקבות הדברים שנאמרו.

גדעון סער: דווקא מאחר שהשתמשת בדוגמה שהיא דוגמה קיצונית, שאיש לא העלה אותה כתביעה מטעם ראשי הסיעות שיושבים פה, דהיינו, להכליל בהתחשבנות פעילות פרלמנטארית של סיעות שזה כולל חשבון חשמל, למשל.

גדעון סער: הדברים האלה נכונים.

גדעון סער: הרי יום שני זה יום של סיעות ועושים את הפעילות מקומת הסיעות.

גדעון סער: מדוע את לא יכולה לבוא על אותו רצף של פעולות מינימליסטיות רכות, שאין ספק שהן בגדר הפעילות הפרלמנטארית של הסיעות?

גדעון סער: הרי אין סוף לטיעון.

גדעון סער: זה חשמל, וזה שימוש במכונית צילום ואין לדבר הזה סוף.

גדעון סער: לכן, לפי דעתי, אם בסופו של דבר נצטרך ללכת למסלול של חקיקה, אני אייעץ לחבריי ללכת למסלול של חקיקה.

גדעון סער: אבל אם אנחנו דנים באותו סוג של פעילויות, שבסופו של דבר הן המשך של רצף של דברים שקיימים, ושאין כל ספק שהם במהלך פעילות הסיעה ונוגעים לפעילות הפרלמנטארית שלה - אני מודה שאני מוצא הרבה מאוד טעם בדברים של החברים שאומרים שזה דבר שצריך להיות מוכר על ידי הכנסת הזאת.

גדעון סער: גם אם זה כוס קפה.

נורית אלשטיין: הצעת החוק הזאת יכולה לעבור בלי שום בעיה.

נורית אלשטיין: כמו שחבר הכנסת סער אמר בתחילה, יש לזה הצדקה, וגם הדברים שאתה אמרת לגופם יש להם הצדקה.

נורית אלשטיין: גם הדרישה של ה-61, במובנים מסוימים, אם אנחנו מותחים את האבחנה בין סיעה למפלגה, לאמור, לבוא בגדרי סיעה, קרי, מי שנבחר לכנסת, אפשר ללכת על הדבר הזה.

נורית אלשטיין: לא לעשות תיקון חקיקה זה לא עולה בקנה אחד עם דרישות החוק כפי שהם, עם ההיסטוריה החקיקתית, מכיוון שהיה בעבר תקציב של שירותים טכניים שנשען על החלטה - - -

רוחמה אברהם-בלילא: אבל חוק התקציב של הכנסת הוא חוק.

נורית אלשטיין: לא.

נורית אלשטיין: חוק התקציב איננו הסדר שמסמיך את ההוצאה.

נורית אלשטיין: הוא חוק אינדיבידואלי שאומר שבאותם מקומות שמוסמכת הכנסת להוציא הוצאות, היא תביא את התקציב שלה.

נורית אלשטיין: אבל הוא לא אומר מהם אותם מקומות בהם היא מוסמכת להוציא הוצאות.

נורית אלשטיין: אז אנחנו אמרנו, בהיעדר חוק - אתם מושכים אותי להגיד דברים שהם הרבה מעבר לזה.

נורית אלשטיין: אני לא יודעת מי נמצא פה באולם.

נורית אלשטיין: לא רציתי לפתוח את הדיון הזה, אבל אתם מכריחים אותי.

נורית אלשטיין: אז אני אגיד לכם: לכנסת אין חוק נכסי מדינה ומחר מישהו יתעורר ויגיד שיש בעיה עם זה משום שהממשלה מוציאה הוצאות רק על פי חוק נכסי מדינה.

נורית אלשטיין: אנחנו מנסים, איכשהו, להלך בין הטיפות ואנחנו מותחים חוות דעת כללית, שאומרת שלא יתכן שהיא תהיה רשות ציבורית שלא תוכל לתקצב את עצמה, אין לנו חוק כזה.

נורית אלשטיין: אנחנו כל הזמן מנסים לעגל פינות, ללכת על הטיפות.

נורית אלשטיין: אתה בא עכשיו עם הנאומים הגדולים והיפים האלה ומגלגל אותנו למקום לא טוב.

נורית אלשטיין: כי זאת השאלה שתעלה שם, לא רק מימון מפלגות.

נורית אלשטיין: הרי מי שיעתור נגד הכנסת, לא יעתור רק נגד זה.

נורית אלשטיין: לפי מה בכלל הכנסת מוציאה הוצאות?

נורית אלשטיין: מה, כל ההוצאות שהכנסת מוציאה הן לטובת העניין החקיקתי?

נורית אלשטיין: לא.

נורית אלשטיין: יש לנו גם הוצאות נלוות.

נורית אלשטיין: ולא אמרנו את הדברים האלה.

נורית אלשטיין: למה זה עלה?

נורית אלשטיין: זה עלה אגב תקציב ספציפי בגלל חקיקה ספציפית, שזה חוק מימון מפלגות.

נורית אלשטיין: אלמלא חוק מימון מפלגות היינו במקום אחר.

רוחמה אברהם-בלילא: גברתי, האם את מוכנה להכין את הצעת החוק?

נורית אלשטיין: בוודאי.

נורית אלשטיין: גדעון, אם יש לך נוסח תביא.

גדעון סער: אני חושב שהלשכה המשפטית - - -

נורית אלשטיין: אתה רוצה שאנחנו נעשה את הנוסח?

גדעון סער: וודאי, זה נוסח שיעלה מוועדת הכנסת.

גדעון סער: לוועדת הכנסת יש יועצת משפטית.

נורית אלשטיין: בסדר, נכין את זה.

רוחמה אברהם-בלילא: ארבל, תכינו את הצעת החוק הזאת למחר.

רוחמה אברהם-בלילא: גדעון, אתה מטפל בזה באופן אישי.

נורית אלשטיין: סיימנו את הדיון בעניין הקרנות?

נורית אלשטיין: אנחנו באותו מצב שם.

אבי בלשניקוב: בעניין הסעיף הקודם.

אבי בלשניקוב: חבר הכנסת גדעון סער, אתה גם יושב ראש סיעה.

אבי בלשניקוב: לפי החלטה שעברה כאן כרגע, מ-1 לחודש אני פועל לפי מה שהוחלט פה.

אבי בלשניקוב: יהיה חוק, יהיה חוק.

גדעון סער: אני חושב שאם הדבר יהיה בהליכי חקיקה, הוועדה יכולה לאשר את זה עוד בשנת 2006.

גדעון סער: אם זה לא יעבור בסוף, אז זה קרה 4 שנים וזה יקרה עוד שבוע.

גדעון סער: אני חושב שהיועצת המשפטית מסכימה איתי.

נורית אלשטיין: נכון מאוד.

נורית אלשטיין: אני כן חוזרת לעניין של הקרנות.

נורית אלשטיין: הבעיה של הקרנות היא אותה בעיה שאמרתי שאני לא רוצה לחדד אותה.

נורית אלשטיין: מדובר בפעילות שהיא איננה - - -

רוחמה אברהם-בלילא: אני בעד העדה לבטל את הקרנות של העמותות.

אבי בלשניקוב: סליחה, בואו נסיים את הנושא הקודם.

אבי בלשניקוב: מבחינת התקציב, מוחקים את ה-380,000 כל עוד אין חוק.

רוחמה אברהם-בלילא: מה פתאום?

רוחמה אברהם-בלילא: הוא אמר אחרת.

רוחמה אברהם-בלילא: היום ה-25 לחודש.

אבי בלשניקוב: לא, סליחה.

אבי בלשניקוב: אני רוצה שהכל יהיה בפרוטוקול.

אבי בלשניקוב: כיוון שטוענת היועץ המשפטית שאני חטאתי חטא גדול בכך שהוראתי להכליל את ה-380,000 שקלים, חטא נורא ואיום על שתיית קפה וסוכר ובולשיט, אז אין לי שום בעיה.

אבי בלשניקוב: אז קודם כל אני מוריד את הסעיף של ה-380,000 שקל.

אבי בלשניקוב: תעבירו את החוק, אני אכניס אותו.

נורית אלשטיין: עכשיו אנחנו עושים את התיקון.

אבי בלשניקוב: האם גברתי היועצת המשפטית מתירה לי להשאיר את הסעיף של 380,00 שקל בתקציב ?

נורית אלשטיין: אתה יכול להעביר סעיף על תנאי.

נורית אלשטיין: אומרים לך, וזה גם ברוח הדברים שאמר חבר הכנסת גדעון סער.

נורית אלשטיין: אנחנו הרי חיים בעולם מציאותי.

נורית אלשטיין: זאת לא בעיה להעביר תיקון חקיקה, לא נראה לי שזאת בעיה.

רוחמה אברהם-בלילא: אני אומר לך מה נעשה.

רוחמה אברהם-בלילא: מכיוון שההצבעות על התקציב נעשות עכשיו בוועדת הכספים ומכיוון שעד מחר בערב אתם אמורים, בלשכה המשפטית, כדי להכין את זה לשבוע הבא למליאה.

רוחמה אברהם-בלילא: אנחנו נסיים את הליך החקיקה.

רוחמה אברהם-בלילא: אנחנו לא מצביעים עכשיו על תקציב הכנסת.

רוחמה אברהם-בלילא: נאשר את התקציב של הכנסת מחר בצהריים.

אבי לוי: לא, זה יעכב את תקציב המדינה.

אבי בלשניקוב: ליצמן לא יוכל להעביר את כל המספר.

רוחמה אברהם-בלילא: בוועדת הכספים לא מסיימים היום להצביע על תקציב המדינה.

גדעון סער: אומרת היועצת המשפטית שאין קושי באישור ה-380,000 שקל.

גדעון סער: אם היה והחקיקה לא תעבור, אז הדברים ישתנו.

גדעון סער: אבל היא אומרת שאין בעיה.

נורית אלשטיין: אם החקיקה לא תעבור נימצא באותו מצב שבו אנחנו נימצא היום.

נורית אלשטיין: קרי, אותה טענה שיש לי תהיה גם אז.

אבי בלשניקוב: רשמתי את דברייך, הסעיף יישאר, ואני מודה לך.

נורית אלשטיין: לגבי הקרן, זה לא אותו דבר כמו הסיעות.

נורית אלשטיין: אחרי שנפתה הבעיה של הסיעות, אולי אני אזכה לאוזן קשבת אמיתית בקשר לקרנות.

נורית אלשטיין: העניין של הקרנות הוא עניין שמציף בעיה הרבה יותר קשה.

נורית אלשטיין: יש פה שאלה נקודתית שאפשר להביא לתיקון לחוק מימון מפלגות וזה כבר נעשה בעבר, זה נעשה בקשר לצוות הפרלמנטארי, נכון?

נורית אלשטיין: זה נעשה.

נורית אלשטיין: ב-2004 התיקון לחוק מימון מפלגות היה לגבי הצוות הפרלמנטארי.

נורית אלשטיין: אם לגבי זה יש לנו דרך נקודתית לתיקון, הרי מה שנוגע לקרנות יו"ר הכנסת - אין.

נורית אלשטיין: שם אין לי הסמכה.

רוחמה אברהם-בלילא: את רוצה להגיד שעד עכשיו פעלו כולם בצורה לא חוקית?

אבי בלשניקוב: ומבקר המדינה ישב בראש הקרן?

נורית אלשטיין: השאלה אם עד עכשיו פעלו או לא פעלו היא לא רלוונטית לשאלה מכאן ולהבא.

רוחמה אברהם-בלילא: אני מבינה שהוא פעל באופן לא חוקי ברגע שהוא היה יושב ראש העמותות האלה.

נורית אלשטיין: השאלה הזאת עולה כרגע ואתם נדרשים לתת את דעתכם כרגע.

נורית אלשטיין: לא מה שהיה אלא מה שהווה היום.

נורית אלשטיין: זאת בעיה, אין הסמכה לכנסת לתקצב פעילות שאיננה בגדרי יעדי הכנסת.

נורית אלשטיין: הכנסת איננה מחלקת תקציבי תמיכות.

נורית אלשטיין: זה עניין מובהק לא של הרשות המחוקקת.

אבי בלשניקוב: אני מסכים איתך, לכן ביטלנו את הקרן של העמותות.

אבי בלשניקוב: היא צודקת, ביטלנו.

נורית אלשטיין: לגבי המלגות לסטודנטים.

נורית אלשטיין: נעשה סימולציה קטנה.

נורית אלשטיין: נניח שהעניין היה בא בפני בית המשפט.

נורית אלשטיין: אין לי ספק שבית המשפט היה אומר שלא היתה הסמכה וצריך לבטל גם את המלגות.

נורית אלשטיין: אלא מאי, בית המשפט פיתוח את הדוקטרינה של בטלות יחסות.

נורית אלשטיין: מה המשמעות?

נורית אלשטיין: למרות שהפגם יורד לשורש העניין, כאשר מדברים על שאלת הסעד, לא תמיד כל פגם מביא לסעד אוטומטי של בטלות.

נורית אלשטיין: למה?

נורית אלשטיין: כי כאן, למשל, מביאים בחשבון הסתבכות של הסטודנטים.

נורית אלשטיין: נפתחה כבר שנת הלימודים, הם מסתמכים על המלגות האלה כי הם כבר פנו.

נורית אלשטיין: שנת הלימודים כבר נפתחה ואנחנו מקבלים היום את הבקשות במסגרת מה שהם כבר ידעו.

נורית אלשטיין: לכן אמרנו, לא שהתקצוב כאן נסמך על הוראה אלא הסעד הראוי בנסיבות העניין לא יכול להוביל למצב שלא יהיה לי מאיפה לחלק את המלגות לסטודנטים עד סוף השנה.

נורית אלשטיין: אבל אני לא אתקצב את זה לשנה נוספת.

נורית אלשטיין: לגבי 2007 אני אתקצב כדי לשלם את אותן מלגות.

נורית אלשטיין: אבל, לגבי הנזקקים הפרטניים, זה אין לי שום סיבה לעשות מכיוון שהנזקקים הפרטניים - - -

אבי בלשניקוב: יש לעמותות, זה בין 30,000 שקל ל-60,000 שקל ויש קרן כמו קרן נשיא המדינה שזה למשקפיים, פרוטזה.

נורית אלשטיין: אני חייבת לומר לכם דבר נוסף.

נורית אלשטיין: מי שעומד בראש הוועדה הזאת זה עזרא קמא שאמר לי, בשיחה אישית, שהוא חושב שזה דבר לא נכון, שאסור היה לעשות את זה.

נורית אלשטיין: אגב, עזרא קמא ביקש להשתחרר מהתפקיד שלו כי הוא חוזר לכס המשפט במקום השופט עמית.

רוחמה אברהם-בלילא: אז נאשר את הקרן של המלגות כי אין ברירה.

אבי בלשניקוב: אנחנו עושים דברים בהדרגה.

אבי בלשניקוב: אז את הקרן של העמותות ביטלנו, בלי חוות דעתה ולחצה ונאומי המולדת של היועצת המשפטית.

אבי בלשניקוב: לא בזכות זה שהיא ישבה בשיחות פרטיות ואמרה שלא ניתן נאומים לאומה.

אבי בלשניקוב: אנחנו נותנים לה, אגב, כבוד כי אנחנו אוהבים אותה, חבל שזה לא להיפך.

אבי בלשניקוב: היא עוד נחשבת חברה שלי.

אבי בלשניקוב: לגבי המלגות אנחנו ממשיכים.

אבי בלשניקוב: לגבי הקרן של הנזקקים אני מוכן שנעשה חשיבה, אולי איחוד הקרנות עם בית הנשיא.

אבי בלשניקוב: עד אז, אני אומר לכם באופן חד וחלק, זאת קרן שהיום קיימת ונותנת מענה ליהודים וערבים ולכל אחד, קרן של פרוטות.

אבי בלשניקוב: אני מוכן לעשות על זה חשיבה לגבי שנת 2008.

אבי בלשניקוב: אני לא חבר כנסת.

אבי בלשניקוב: אני פשוט פוחד מהנזק כי ראיתי היום את הכותרת בעיתון הארץ, כאילו שאנחנו מחלקים פה קרנות.

אבי בלשניקוב: תעיד היועצת המשפטית, אף אחד משרשרת הפיקוד, מיו"ר הכנסת וחברי הכנסת, לא יודע בכלל לאן הכסף הזה הולך.

אבי בלשניקוב: הכל בהמלצות של שירותי הרווחה והוועדה המייעצת שבראשה עומד שופט.

אבי בלשניקוב: הדבר היחידי שאני עושה, תאמינו לי, זה לחתום על השקים.

אבי בלשניקוב: הקרן הזאת עובדת לפי קריטריונים ברורים.

נורית אלשטיין: הקרן היחידה שעובדת לפי קריטריונים היא קרן המלגות של הסטודנטים.

אבי בלשניקוב: תילחמי על זכותי לדבר.

אבי בלשניקוב: אני רוצה להגיד עוד משהו.

אבי בלשניקוב: הכסף לא הולך לאנשים.

אבי בלשניקוב: אם חבר הכנסת מרגי זכה לטיפול שיניים, הכסף הולך לרופא השיניים.

אבי בלשניקוב: זאת אומרת, זה הולך בדיוק ליעדו.

אבי בלשניקוב: אני חושב שזאת תהיה טעות.

אבי בלשניקוב: יש הבדל בין זה שאתה עובד בלשכת שר ופונים לשר לעזרה וכל מה שנשאר לענות זה: "קיבלתי את פנייתך הועברה לטיפול מחלקת פניות הציבור".

אבי בלשניקוב: זה מה שמקבלים.

אבי בלשניקוב: אנשים פונים לכנסת או פונים בצעקה אחרונה ל-1,000 או 2,000 שקלים.

אבי בלשניקוב: מגישים את הבקשות האלה לעובדים הסוציאליים ולמנהלי המחלקות.

אבי בלשניקוב: זה באמת לאותם אומללים.

אבי בלשניקוב: אני מוכן שתעשה עבודה חשיבתית, לא בשלוף.

אבי בלשניקוב: לא כל דבר זה חוות דעת משפטית.

אבי בלשניקוב: שיגישו נגדי אלף עתירות, ותרדי עלי ואל תגני עלי ואני אלך ואושפל ואשלם את הכנסת.

אבי בלשניקוב: אבל יש מקרים שאי אפשר שבית מחוקקים במדינת ישראל ייתן את התשובה השלילית שאומרת: אדוני היקר, אין לך לאן לפנות.

אבי בלשניקוב: נורית אלשטיין תקצה את הכסף - - -

אבי בלשניקוב: אז אנחנו נעשה עבודה משותפת ונגיש המלצות תוך חודש ימים לוועדת הכנסת.

רוחמה אברהם-בלילא: אני מציעה לאשר את זה בשלב הזה, להשאיר את זה במצב הזה ותוך חודש ימים שתבוא הצעה.

נורית אלשטיין: אני מבקשת שלא לאשר את זה.

אבי בלשניקוב: נביא גם על המלגות ונביא על כל.

נורית אלשטיין: הצידוק לא לתת לאנשים כספים איננו אומר שהכנסת יכולה לעשות את זה.

נורית אלשטיין: קרן דומה פעלה בדיוק באותם הקשרים, לשיניים ולדברים הקטנים, במשרד ראש הממשלה ובוטלה.

נורית אלשטיין: הקרן היחידה שנשארה היום היא בבית הנשיא, והנשיא הוא סיפור אחר.

נורית אלשטיין: הנשיא, אגב, הוא לא רשות.

נורית אלשטיין: אם אתה רוצה, הקשר של הנשיא עם הציבור הכללי הוא אחר מהקשר של אחת משלוש הרשויות.

נורית אלשטיין: יש לי גם מחשבות לגבי בית הנשיא, יש חוות דעת במשרד המשפטים שאומרת שגם זה לא חוקי, אבל לא משנה.

נורית אלשטיין: הנשיא לא מקבל ממשרד המשפטים חוות דעתי.

נורית אלשטיין: חובתי היתה להעמיד את הכנסת על העניין הזה.

נורית אלשטיין: אני חושבת שזה לא נכון לעשות את זה.

נורית אלשטיין: אם הכנסת חושבת שהיא רוצה להקצות סכום מסוים כדי לטפל בעניין, שתעביר את זה למשרד העבודה והרווחה ככסף צבוע, כתרומה צבועה למשרד העבודה ותאמר שם: זאת התרומה של הכנסת למשרד העבודה למען נזקקים.

נורית אלשטיין: אבל אתה לא יכול לעשות את זה בתוככי הכנסת.

נורית אלשטיין: אתה לא יכול לתקצב את זה בתוככי הכנסת.

נורית אלשטיין: זה לא חלק מפעילות פרלמנטארית של הכנסת.

נורית אלשטיין: הכנסת לא יכולה להסתבך בפעילות כזאת.

נורית אלשטיין: שלא לדבר על זה, שבניגוד למה שאמרת, עם כל הכבוד, אין קריטריונים, וזה לא אותו דבר.

נורית אלשטיין: דווקא הקריטריונים המאוד קשיחים שקיימים זה לגבי המלגות של הסטודנטים.

נורית אלשטיין: שם זה גם הרבה יותר פשוט.

נורית אלשטיין: ככל שאנחנו יוצאים מהתחום של מלגה, שהיא מאוד ברורה, אנחנו נכנסים לאזור אפור שהוא מאוד בעייתי.

נורית אלשטיין: גם את זה אמרתי לך, ולא פעם אחת.

נורית אלשטיין: יש על זה חוות דעת מפורטת.

נורית אלשטיין: לתקצב את הקרן הזאת, זה נשמע לי, בנסיבות שבהן אני אומרת שהכנסת פועלת כאן כשאין לה הסמכה לעשות את זה.

רוחמה אברהם-בלילא: תשים את הכסף ברזרבה, ותוך חודש תהיה הצעה שנוכל לפעול על פיה.

אבי בלשניקוב: גברתי היושבת ראש, בא לכאן מנכ"ל כנסת ששומר 2 מיליון שקלים לתת לעמותות.

אבי בלשניקוב: על דעת יושבת ראש הכנסת אני רוצה לסגור את העמותות.

אבי בלשניקוב: אני לא מבקש כסף.

אבי בלשניקוב: הר העמותות יכולות היום לומר: "יש כאן שיקולים פוליטיים, העברתי לעמותה מסוימת 30,000 שקל".

אבי בלשניקוב: לא, בא מנכ"ל, אחרי איקס שנים שהקרן עובדת כדין, שבראשה עמד מבקר המדינה דהיום.

אבי בלשניקוב: אני מבקש להוריד אותה - התקדמות, מהפכה.

אבי בלשניקוב: אני מוצג פה כאויב העם.

אבי בלשניקוב: אני לא מוכן "בפליך פלאח" לבטל.

אבי בלשניקוב: כשם שאני אנהל פה מאבק על ביטול קרן המלגות לסטודנטים - למי זה הולך?

אבי בלשניקוב: לעיוורים, לחרשים, על פי קריטריונים ברורים.

אבי בלשניקוב: מה קרה?

אבי בלשניקוב: מישהו גונב?

אבי בלשניקוב: אני רוצה שזה יאושר כבקשתנו ואני מתחייב להביא תוך חודש ימים הצעה.

אבי בלשניקוב: אני אומר לך, כי אני מכיר את היועצת המשפטית שלי.

אבי בלשניקוב: אגב, היא היועצת המשפטית הכי טובה שיש בשירות המדינה, ואני סומך עליה והיא משרתת אותי שירות מעולה ומקצועי וזה לגיטימי שאני מתווכח איתי וזה טוב.

אבי בלשניקוב: אנחנו נביא הצעה ביחד, על דעת יושבת ראש הכנסת, תוך חודש ימים.

נורית אלשטיין: תשים את זה ברזרבה.

רוחמה אברהם-בלילא: אלה חילוקי דעות לא פשוטים.

רוחמה אברהם-בלילא: אני בעד הסוגיה החברתית כי אני חושבת שהכנסת הזאת צריכה להיות ערה לבעיות חברתיות.

רוחמה אברהם-בלילא: בזה שאנחנו נותנים את הכסף הקטן הזה ועוזרים לאותו אדם בשיניים או במשקפיים, זה כאילו עזרנו להציל גם את כבודו וגם את בריאותו.

רוחמה אברהם-בלילא: מכיוון שהיועצת המשפטית עומדת על עמדתה והיא איתנה שהכנסת לא יכולה להתנהל, ומכיוון שנותרתי חברת הכנסת היחידה יחד עם חבר הכנסת מרגי פה, אני חושבת שכל חברי הכנסת ששייכים לוועדה שמאשרת את תקציב הכנסת, צריכים להכריע בסוגיה הזאת.

רוחמה אברהם-בלילא: אני רוצה הצבעה של כל חברי הכנסת של הוועדה המשותפת.

רוחמה אברהם-בלילא: לפיכך כרגע לא אערוך הצבעה ואני אכנס את הוועדה בשעה 15:00.

רוחמה אברהם-בלילא: נעלה את הסוגיה הזאת, נעבור להצבעה ונחליט.

רוחמה אברהם-בלילא: אני לא רוצה לקחת אחריות כזאת לבד.

רוחמה אברהם-בלילא: יש פה חילוקי דעות מהותיים, גם לא אתה חבר הכנסת מרגי.

רוחמה אברהם-בלילא: פעם ראשונה שאנחנו מאשרים תקציב כזה וזאת פעם ראשונה שאנחנו נקלעים לסוגיות כבדות משקל.

רוחמה אברהם-בלילא: לכן, אני נועלת את הישיבה ונתכנס בשעה 15:00.

אריה האן: אבי לא יכול בשעה 15:00, הוא נמצא בבית הדין לעבודה.

רוחמה אברהם-בלילא: אנחנו מכירים את הסוגיה.

יעקב מרגי: ואם אחד מחברי הכנסת ישאל שאלות?

אבי לוי: סך כל הסעיף הזה הוא 2.2 מיליון.

רוחמה אברהם-בלילא: אני לא מוכנה לקחת אחריות.

יעקב מרגי: אבי, בוא שים אותו בצד.

אבי בלשניקוב: לא שם אותו בצד.

אבי בלשניקוב: אני אביא תוך חודש הצעה, עם היועצת המשפטית, עם חיוך.

נורית אלשטיין: זה הדבר הכי נכון לעשות.

אבי בלשניקוב: מה קרה?

אבי בלשניקוב: אני באתי עם הרעיון לבטל את העמותות, בשיתוף היועצת המשפטית.

רוחמה אברהם-בלילא: אני לא מוכנה לאשר את זה.

רוחמה אברהם-בלילא: אתם גם מכניסים אותו לסד שאתם רוצים שנצביע היום, ואתם גם מציגים לנו חילוקי דעות.

רוחמה אברהם-בלילא: אני לא מוכנה לקחת אחריות לבד בחילוקי הדעות האלה.

רוחמה אברהם-בלילא: תתארגנו לכך שבשעה 15:00 יהיו הצבעות.

רוחמה אברהם-בלילא: אני מבקשת לזמן את כל חברי הוועדה.

רוחמה אברהם-בלילא: תודה.

רוחמה אברהם-בלילא: הישיבה נעולה.